open-index/open-wikipedia-markdown huggingface dataset:
Elgin, Joliet and Eastern Railway

**Elgin, Joliet and Eastern Railway**  on yhdysvaltalainen *Class II* -luokan rautatie joka toimii Illinoisin ja Indianan osavaltioiden 
alueella. 

Loppuvuodesta 2007 Canadian National ilmoitti aikeistaan ostaa valtaosan yhtiön rataverkosta ja toiminnoista, kauppa odottaa vielä Surface Transportation Boardin hyväksyntää.

## Rataverkko

175 mailin mittainen rautatie kulkee Chicagon esikaupunkialueen reunamilla kulkien Garystä, Chicagon eteläpuolelta Michiganjärven rannalta Jolietin ja Elginin kautta Waukeganiin Chicagon pohjoispuolelle jälleen Michiganjärven rantaan, muodostaen puoliympyrän. Radalta on siis yhteydet kaikkiin Chicagosta lähteviin eri yhtiöiden pääratoihin, joita kautta se lähettää ja vastaanottaa liikennettä. Yhteyksiä on myös mm. Indiana Harbor Belt, Belt Railway of Chicago, ja Chicago Rail Link -terminaalirautatieyhtiöihin. Radalla on myös monia sivuratoja ja raiteita. Suurin ja vilkkain ratapiha on Kirk Yard, 58 raiteen järjestelyratapiha Garyssa, joka käsittelee päivittäin yli 1000 vaunua. Myös Jolietissa on suuri noin 60 raiteen ratapiha, mutta sitä käytetään nykyään lähinnä ylimääräisten tavaravaunujen varastointiin ja se käsitteleekin vain noin 100 vaunua päivässä.

## Liikennöinti

Radan varrella on paljon raskasta teollisuutta, mm. lukuisia terästehtaita, kemianteollisuutta, öljynjalostamoja, voimaloita, logistiikkakeskuksia ja konepajoja. Ehkäpä merkittävin asiakas on US Steelin massiivinen terästehdas Garyssa.

EJE hoitaa myös US Steel:in tehtaiden sisäiset vaihtotyöt, tehtailla operoi vuorokauden aikana noin 40 vaihtotyövuoroa.

## Kalusto

* 21 kpl EMD SW1200 -vetureita, numerot 300–307, 310–314, 316 ja 318–324
* 3 kpl EMD SW1001 -vetureita, numerot 444–446
* 1 EMD NW2 -veturi, numero 450
* 1 EMD SW1000 -veturi, numero 459
* 1 EMD SW1500 -veturi, numero 460
* 2 kpl EMD SD18 -vetureita, numerot 615, 616, 851 ja 852
* 2 kpl EMD SD38 -vetureita, numerot 650 ja 654
* 20 kpl EMD SD38-3 -vetureita, numerot 656–675
* 1 EMD GP38-2 -veturi, numero 703
* 3 kpl SD9M-vetureita, numerot 804, 814 ja 815
* 4 kpl SD18M-vetureita, numerot 809, 811, 813 ja 818
* 4 kpl SD40-3-vetureita, numerot 6056, 6515, 6518 ja 6519. Vuokralla Helm Leasing-yhtiöltä.
* 1 radio-ohjauslaitevaunu CC1, joka liitetään vaihtotyöveturin yhteyteen, jotta siitä saadaan kauko-ohjattava. 
* 4 ratamoottorivaunua T1, T2, T7 ja T8, joita käytetään vaihtotyöveturien yhteydessä lisäämään vetovoimaa.

Sekä noin 5000 omaa tavaravaunua, lähinnä teräskelavaunuja.

## Aiheesta muualla

* Kotisivut
* Epävirallinen sivusto
Indiana Harbor Belt Railroad

**Indiana Harbor Belt Railroad**  on yhdysvalloissa Chicagon alueella toimiva rautatieyhtiö. Sen toimenkuva on pääasiassa toimia välikätenä Canadian Pacific, CSX Transportation, ja Norfolk Southern-rautateiden yhdysliikenteelle. Muita asiakkaita ovat mm. Union Pacific, BNSF Railway, Canadian National Railway, Belt Railway Of Chicago, Iowa Interstate, Elgin, Joliet & Eastern, Chicago Rail Link, Chicago South Shore & South Bend, Chicago, Fort Wayne & Eastern, Indiana Rail Road, Wisconsin & Southern Railroad sekä South Chicago & Indiana Harbor. Yhtiöllä on myös laajat verkostot teollisuusraiteita Chicagon esikaupunkialueella.

Rataverkko koostuu 54 mailin pääradasta sekä sivuraiteista ja ratapiharaiteista, joita on noin 266 mailia. Suurimmat ratapihat sijaitsevat Blue Islandissa Illinoisissa sekä Hammondissa, Indianassa. Michigan Avenue Yard East Chicagossa on myös merkittävä, palvellen alueen terästeollisuutta.

## Aiheesta muualla

* Kotisivu
Chicago Rail Link

**Chicago Rail Link**  on Chicagon eteläpuolella toimiva *Class III*-luokan rautatieyhtiö jonka toimenkuvaan kuuluvat lähinnä sopimusvaihtotyöt sekä liikkennöinti noin 120 kilometrin mittaisella teollisuusraideverkostolla, joka on suurimmaksi osaksi alun perin kuulunut vuonna 1980 konkurssiin menneelle Chicago, Rock Island & Pacific-rautatielle. Irondalen ratapiha ja asiakasraiteet ovat peräisin Chicago & Northwestern-rautatieltä, joka on nykyisin osa Union Pacific-rautatieyhtiötä. Yhtiö on OmniTRAX-konserin omistuksessa ja sillä on 57 työntekijää. Veturimiehiä ja ratapihahenkilöstöä edustaa ammattiliitto United Transportation Union. Heihin ei sovelleta liittovaltion laajuista työehtosopimusta, vaan paikallisesti sovittua erillistä työehtosopimusta.

Yhtiö tunnettiin aiemmin nimellä Chicago, West Pullman & Southern

## Asiakkaita mm.
* BP Amoco
* Agrifine
* ARRO Plastic 
* Bulkmatic 
* Cargill 
* NIDERA Grain Terminal 
* Archer Daniels Midland
* Geo. J. Rollo 
* Great Northern Lumber 
* Hines Lumber
* Horsehead Metal Management
* Maryland Pig Iron
* Reserve Marine Terminal
* Leavitt Tube
* Ozinga/Midwest Marine Terminals Inc.
* Ozinga Ready Mix Concrete (Rakenteilla)
* Asphalt Operating Services of Chicago
* Union Pacific Canal Street Intermodal Facility (Lakkautettu)
* CSX Intermodal Bedford Park Intermodal Facility
* CSX Intermodal 59th Street Intermodal Facility

## Liikennöinti

Yhtiö toimii alihankkijana mm. Iowa Interstate -yhtiölle, välittäen ja vastaanottaen sen vaunuja muille yhtiöille ja Chicagon alueen asiakkaille. CRL toimii myös alihankkijana kahdella Chicagossa sijaitsevalla CSX:n yhdistettyjen kuljetusten terminaalilla hoitaen niiden vaihtotyöt. Ratapihaa Irondalessa käytetään myös vuokrattavana säilytystilana eri yhtiöiden hetkellisesti tarpeettomille junanvaunuille. Tilaa on noin 1500 vaunulle. 

Liikennöinti ratapihojen ulkopuolella tapahtuu pääasiassa öisin, sillä monet yhtiön junan kulkevat Metran lähiliikenneratojen yhteydessä.

## Aiheesta muualla
* Kotisivu
Néstor Clausen

**Néstor Rolando Clausen** (s. 29. syyskuuta 1962, Arrufo, Argentiina) on jalkapallovalmentaja ja entinen jalkapalloilija. Hän voitti maailmanmestaruuden Argentiinan maajoukkueessa vuoden 1986 MM-kisoissa. Clausen oli pelipaikaltaan puolustaja.

Néstor Clausen aloitti pelaajauransa Independientessä vuonna 1980. Siellä hän pelasi vuoteen 1988 saakka ja siirtyi sitten viideksi vuodeksi Sveitsin liigan FC Sioniin. Sveitsistä Clausen palasi Argentiinaan, jossa hän edusti Racingia, toistamiseen Independienteä sekä Arsenal de Sarandía. Néstor Clausen lopetti pelaajauransa vuonna 1998.

Clausen kuului Argentiinan nuorten maajoukkueeseen vuoden 1981 alle 20-vuotiaiden MM-kisoissa. Aikuisten maajoukkueessa hän pelasi vuosina 1983–88 26 maaottelua ja teki niissä yhden maalin.

Néstor Clausen aloitti valmentajauransa kasvattajaseurassaan Independientessä. Sieltä hän siirtyi Boliviaan The Strongestin peräsimeen kunnes palasi takaisin Argentiinaan valmentamaan. Kaksi viimeistä kautta Clausen on valmentanut Sveitsin liigassa. Kaudella 2006–07 hän valmensi entistä seuraansa FC Sionia ja kaudella 2007–08 hän on luotsannut Neuchâtel Xamax'ta

Clausenin suku on lähtöisin Sveitsistä, jossa myös Néstor Clausen nykyisin asuu.

## Seurat
### Pelaajana
*1980–88 Independiente
*1989–94 FC Sion
*1994–95 Racing
*1995–96 Independiente
*1997–98 Arsenal de Sarandí

### Valmentajana
*Independiente
*The Strongest
*Chacarita Juniors
*Huracán de Tres Arroyos
*2006–07 FC Sion
*2007–08 Neuchâtel Xamax

## Saavutukset
### Pelaajana
*Maailmanmestaruus 1986
*Copa Libertadores 1984
*Intercontinental Cup 1984
*Etelä-Amerikan Supercup 1995
*Argentiinan mestaruus 1989
*Metropolitano 1983
*Sveitsin mestaruus 1992
*Sveitsin cup 1991

## Lähteet
*http://www.footballdatabase.eu/football.joueurs.nestor.clausen.15775.en.html

## Aiheesta muualla
*http://www.swisslatin.ch/deportes-0621.htm
Rallicross

**Rallicross** on autourheilulaji, jossa ajetaan kilpaa suljetulla radalla. Ajoneuvoina käytetään lajia varten muokattuja tuotantoautoja tai lajia varten rakennettuja kilpa-autoilla.

Rallicrossissa useita autoja lähtee samaan aikaan radalle ajamaan kolmesta kuuteen kierrosta. Näiden kierrosten kierrosaikojen perusteella 16 kuljettajaa jaetaan A-, B- ja C-finaaleihin. Näissä finaaleissa ajetaan tietty määrä kierroksia, ja ensimmäisenä maaliin tullut on voittaja.

Rallicross on suosittua Pohjoismaissa, Belgiassa, Alankomaissa, Ranskassa ja Britanniassa. Laji sai alkunsa vuonna 1967 brittiläisestä televisio-ohjelmasta, jossa ohjelmaan kutsutut rallikuljettajat ajoivat suljetulla radalla rallicrossia vastaavaa kilpailua. Nykyään maailman suurin rallicross-sarja on FIA:n järjestämä Rallicrossin MM-sarja (FIA World Rallycross Championship). 

Parhaat rallicrossautot kiihtyvät nollasta sataan kilometriin tunnissa alle 1,9 sekunnissa.

**SM-Rallicrossin luokat:**

* V1600
* Autokrossi
* 2WD Open
* Super Car

Lisäksi Crosskart -luokkien autot ajavat oman Crosskart SM-sarjan

## Lähteet

## Aiheesta muualla

* Rallicross AKK Motorsportin sivustolla
* http://www.rallycrossrx.com
Ari Varjus

**Ari Juhani ”Vaakku” Varjus** eli **Arvid Vilperi** (1958 – 8. elokuuta 2025 Turku) oli suomalainen muusikko, sanoittaja ja säveltäjä, joka tunnettiin Vilperin Perikunta -yhtyeen jäsenenä. Aikaisemmin hän oli mukana yhtyeessä Lännenmiehet. Varjuksen isä oli pasunisti Acre Kari..

Vilperin Perikunnan jälkeen Varjus vaikutti yhtyeissä Vaakku ja Vileeni sekä Vaakku ja patterihaukat. Hän esiintyi myös paljon risteilyillä. Varjus teki Radio Radio Auran Aaltoihin viihdeohjelmaa Isi ja Tommi Janne Porkan kanssa. 1990-luvun alussa Varjus oli perustamassa Turkuun legendaarista Hupilupia muun muassa Jorma Teerijoen kanssa. Samoihin aikoihin hän kuului DBTL-ohjelmatoimikuntaan.

## Lähteet
* 
* 

### Viitteet
The Mirage

**The Mirage** oli hotelli ja kasino Las Vegas Stripin varrella Paradisessa Nevadassa. Hotellia ja kasinoa pyörittää MGM Resorts International. The Miragen teemana on Polynesia. Hotellissa on 31 kerrosta ja yhteensä 3&thinsp;044 huonetta. Hotelli- ja kasinoalueen yhteispinta-ala on 9&thinsp;290 neliömetriä. Hotelli avattiin marraskuussa vuonna 1989. Hotellin erikoisuutena on Bare Lounge -uima-allasalue, jossa naiset voivat kulkea yläosattomissa.

Hotelli suljettiin vuonna 2024 kunnostuksen ajaksi ja avataan uudelleen Hard Rock Hotel nimellä vuonna 2027.

## Aiheesta muualla

* The Miragen sivusto
Voionmaa

**Voionmaa** voi tarkoittaa:

* Myös Vuojola, Vuojonmaa ja Vuojanmaa, muinainen suomenkielinen nimitys Gotlannille
* Voionmaan opisto, kansanopisto Ylöjärvellä
* Arkinen nimitys Nousukadun pienalueelle Jyväskylän Mäki-Matin kaupunginosassa, jossa sijaitsevat muun muassa Voionmaan lukio, Voionmaan sivuapteekki, ja R-Kioski Voionmaankatu.
* Voionmaa, sukunimenä:
** Eino Voionmaa, vuoteen 1906 Wallin (1872–1928), toimittaja ja suomentaja
** Emmi Voionmaa, vuoteen 1907 Wallin (1877–1969), suomalainen kirjallisuuden suomentaja
** Hannele Voionmaa, o.s. Kaaja (1953–2016), diplomaatti
** Ilmari Voionmaa (1898–1976), diplomi-insinööri, Elannon toimitusjohtaja 
** Jouko Voionmaa (1912–1991), kanslianeuvos, Kansallismuseon rahakammion intendentti
** Liisa Voionmaa, o.s. Tanner (1914–1984), oppikoulun historian opettaja ja suomentaja
** Marjatta Vehkaoja, o.s. Voionmaa (s. 1945), kansanedustaja (SDP)
** Tapio Voionmaa, vuoteen 1906 Wallin (1896–1960), diplomaatti
** Väinö Voionmaa, vuoteen 1906 Wallin (1869–1947), professori, ministeri, diplomaatti, senaattori, Yhteiskunnallisen korkeakoulun kansleri
Jimmy Giuffre

**Jimmy Giuffre** (26. huhtikuuta 1921 Dallas, Texas, Yhdysvallat – 24. huhtikuuta 2008 Pittsfield, Massachusetts) oli yhdysvaltalainen klarinetisti, säveltäjä ja sovittaja. Hänellä on sisilialaisia sukujuuria.

Giuffrella oli omia trioja, jotka soittivat kamarijazzia. Tärkein oli kokoonpano, jossa olivat mukana pianisti Paul Bley ja basisti Steve Swallow, joka koottiin uudestaan 1989. Hän levytti 30 albumia. Hänen säveltämänsä on Woody Hermanin big bandin esittämä maineikas "Four Brothers". Klarinetin lisäksi hän soitti alkuaikoina tenori- ja baritonisaksofonia. Hänet nähdään vuoden 1958 Newport Jazz Festivalilla kuvatussa elokuvassa *[[Jazzin juhlaa]]* (*Jazz on a Summer's Day*). 

Myöhemmin hän siirtyi opettajaksi New Yorkin yliopistoon ja toimi 20 vuotta Bostonissa New England Conservatoryssa.

## Lähteet

*Helsingin Sanomat 30.4.2008 s. C7, muistokirjoitus Artikkelin verkkoversio

## Aiheesta muualla
* The Quiet Class of Jimmy Giuffre 
* Creative Music Archive, elämäkerta 
* Rex Butters: Jimmy Giuffre: Cry Freedom 
* New York Times muistokirjoitus 
* Jazz Police muistokirjoitus
Af Schultén

**Af Schultén** [avšul'te:n] on suomalainen aatelissuku, joka on introdusoitu myös Ruotsin ritarihuoneeseen. Suomen ritarihuoneeseen suku on introdusoitu sukuna numero 163. Yksi sukuhaara on Suomessa korotettu vapaaherralliseen säätyyn, ja introdisoitu vuonna 1859 vapaaherrallisena sukuna numero 43. 

Ruotsissa aatelisarvo perustuu vuoden 1809 perustuslakiuudistukseen, jonka mukaan vain suvun päämiehellä on aatelisarvo. Suvun päämies on ollut edustettuna Ruotsin ritarihuoneella vuodesta 1980 lähtien.

## Suvun jäseniä
* Nathanael Gerhard af Schultén (1750–1825), Turun akatemian fysiikan professori, senaattori, aateloitiin Ruotsissa vuonna 1809 ja Suomessa 1816
* Nathanael Gerhard af Schultén nuorempi (1794–1860), Natanael Gerhard af S:n poika, matematiikan professori ja kanslianeuvos
* Vapaaherra Otto Reinhold af Schultén (1798–1884), Viipurin hovioikeuden presidentti, Natanael Gerhard af S:n poika, korotettiin vapaaherraksi vuonna 1859.
* Vapaaherra Otto Gerhard af Schultén (1843–1895), juristi ja virka- ja valtiopäivämies, Otto Reinhold af S:n poika
* Vapaaherra Maximus Widekind af Schultén (1849–1899), "Kirurgisen kliniikan professori", Helsingin kaupunginvaltuuston puheenjohtaja 1883–1887, valtiopäivämies, Otto Reinhold af S:n poika
* Vapaaherra Hugo af Schultén (1850–1891), toimittaja ja harrastajavalokuvaaja, valtiopäivämies, Otto Reinhold af S:n poika
* Vapaaherra August Benjamin af Schultén (1856–1912), kemisti ja valtiopäivämies, Otto Reinhold af S:n poika
* Vapaaherra Arvid Michael af Schultén (1861–1909), toimittaja, teatterikriitikko, tilanomistaja ja valtiopäivämies, Otto Reinhold af S:n poika
* Vapaaherra Cay Gerhard af Schultén (s. 1938), varatuomari, kuluttaja-asiamies, Maximus Widekind af S:n pojanpoika
* Ben af Schultén  (s. 1939), sisustusarkkitehti ja muotoilija, Artekin entinen taiteellinen johtaja
* Pauliine Koskelo (s. 1956), korkeimman oikeuden presidentti, Gerhard af S:n puoliso 
* Johanna af Schultén (s. 1965), näyttelijä

## Lähteet

## Aiheesta muualla
*
Newport Jazz Festival

**Newport Jazz Festival** on vuosittain Yhdysvaltojen itärannikon Newportissa, Rhode Islandin osavaltiossa järjestettävä jazztapahtuma. Sen perusti jazzimpressaario George Wein 1954 Elaine Lorillardin aloitteesta, jonka mies tuki perustamista taloudellisesti. Vuoden 1960 festivaaleilla puhkesi mellakoita, minkä vuoksi tapahtuma kiellettiin muutamaksi vuodeksi. Festivaali siirtyi New Yorkiin 1972, ja vuonna 1981 toiseksi festivaalipaikaksi tuli jälleen Newport. Sponsorinsa mukaan juhlasta on vuodesta 1986 käytetty nimeä JVC Jazz Festival.

## Lähteet

## Aiheesta muualla
* Juhlien sivusto
Woody Herman

**Woodrow Charles Herman** eli **Woody Herman** (16. toukokuuta 1913 – 29. lokakuuta 1987) oli yhdysvaltalainen jazzmuusikko, laulaja ja big band -orkesterin johtaja. Hänen soittimiaan olivat klarinetti sekä altto- ja sopraanosaksofoni. 

Hermanin orkesteri valittiin useita kertoja parhaaksi jazzorkesteriksi. Herman hajotti menestyksekkään orkesterinsa vuonna 1946 omistautuakseen enemmän perheelleen. Toisen orkesterinsa hän perusti vuonna 1947, ja se toimi vuoteen 1987. Orkesterista on käytetty myös nimeä Four Brothers sen levyttämän maineikkaan ”Four Brothers” -kappaleen mukaan, jonka sävelsi Jimmy Giuffre. Lisäksi hänellä oli muita yhtyeitä.

## Aiheesta muualla
*PBS – Ken Burnsin jazzelokuva .
Nasief Morris

**Nasief Morris** (s. 16. huhtikuuta 1981 Kapkaupunki) on eteläafrikkalainen jalkapalloilija.

Puolustajan paikalla pelaavan Morrisin ensimmäinen ammattilaisseura oli Santos Cape Town, johon hän liittyi vuonna 2000 ja pelasi siellä yhden vuoden. Hän ei kuitenkaan pelannut joukkueessa yhtään ottelua. Morris liittyi seuraavaksi kolmeksi vuodeksi Kreikkaan, FC Aris Salonikan joukkueeseen, jossa hän viimeisenä vuotenaan 2004 saavutti sekä Kreikan mestaruuden ja Kreikan cupin voiton. Kyseisenä vuonna hän debytoi myös Etelä-Afrikan maajoukkueessa ja uudessa seurassaan FC Panathinaikosissa.
Polemon I

**Polemon** () oli Pontoksen kuningas vuosina 37 eaa. – 8 jaa.

Polemon oli kotoisin Laodikeiasta. Hänen isänsä oli reettori Zenon. Polemon ja hänen isänsä puolustivat Laodikeiaa parthialaisten hyökkäystä vastaan vuonna 40 eaa. Tästä hyvästä Polemon sai Rooman kansalaisuuden ja Marcus Antoniuksen tuen. Antonius teki Polemonista Kilikian ja Lykaonian prefektin vuonna 39 eaa. Antonius luovutti kuitenkin alueet Kleopatralle vuonna 37 eaa. ja teki Polemonista Pontoksen kuninkaan.
 
Polemon seurasi Antoniuksen mukana tämän sotaretkellä Parthiaa vastaan vuonna 36 eaa. Hän jäi parthialaisten vangiksi, mutta hänet vapautettiin vuonna 35 eaa. Polemon neuvotteli tämän jälkeen Antoniuksen ja Media Atropanen hallitsijan Artavasdeen kanssa. Vuonna 34 eaa. Antonius lisäsi Armenia minorin Polemonin valtakuntaan. 

Aktionin taistelun jälkeen Octavianus riisti Polemonilta Armenia minorin, mutta lisäsi hänen valtakuntaansa Khersonesoksen, jonka valtaamisessa Agrippa auttoi Polemonia. 

Kapinalliset murhasivat Polemonin Khersonesoksella vuonna 8 jaa. Polemonia seurasi Pontoksen hallitsijana hänen vaimonsa Pythodorida.

## Lähde
Petra Roth

**Petra Roth** (9. toukokuuta 1944 Bremen) on saksalainen poliitikko. Hänen puolueensa on CDU. Roth toimi Frankfurt am Mainin ylipormestarina vuodesta 1995 vuoteen 2012. Hän on Frankfurtin toisen maailmansodan jälkeisen ajan pitkäaikaisin ylipormestari. Siirtolais- ja huumepolitiikkaa koskevien näkemystensä vuoksi Roth lasketaan puolueensa vasemmistosiipeen.

## Ura ja elämä

Roth liittyi CDU:hun muutettuaan Frankfurtiin. Hänet valittiin kaupunginvaltuustoon ja sen jälkeen Hessenin osavaltion parlamenttiin, jossa hän toimi vuodesta 1987 vuoteen 1995. Vuosina 1992...1995 Roth oli CDU Frankfurtin puheenjohtaja. 25. kesäkuuta 1995 hän voitti Andreas von Schoelerin ylipormestarinvaalissa ja 5. heinäkuuta hän aloitti toimensa Frankfurt am Mainin ensimmäisenä naispuolisena ylipormestarina. Kausi päättyi 1. heinäkuuta 2012, jolloin virkaan astui sosialisti Peter Feldmann.

Ylipormestarinvaaleissa 2001 Petra Roth voitti toisella kierroksella niukasti pormestari Achim Vandreiken (SPD). 28. tammikuuta 2007 Roth valittiin ensimmäisellä vaalikierroksella kolmannelle virkakaudelleen. Hän sai 60,5 prosenttia äänistä.

Vuonna 2001 Roth sai ranskalaiselta Kunnialegioonalta tunnustuksen palveluksistaan ranskalais-saksalaisen ystävyyden hyväksi. 21. toukokuuta 2005 Tel Avivin yliopisto myönsi Rothille "Doctor philosophiae honoris causa" -arvonimen hänen toiminnastaan ystävyyskaupunkien Tel Avivin ja Frankfurt am Mainin akateemisten ja kulttuuristen suhteiden edistämiseksi.

Roth on koulutukseltaan vastaanottoapulainen (*Artzhelferin*). Hän jäi leskeksi vuonna 1994 ja hänellä on kaksi poikaa, jotka molemmat ovat juristeja.

## Lähteet

## Aiheesta muualla

*Omat sivut (saksaksi)
Elizabeth Perkins

**Elizabeth Perkins** (18. marraskuuta 1960 Queens, New York, Yhdysvallat) on yhdysvaltalainen näyttelijä. Perkinsin ensimmäinen rooli oli Demi Mooren ja Rob Lowen kanssa elokuvassa *Muuten – se viimeöinen* (1986). Muita tunnettuja rooleja ovat olleet mm. Tom Hanksin kanssa elokuvassa *[[Big (elokuva)|Big]]* (1988) ja Jeff Goldblumin kanssa elokuvassa *[[Kuin kissat ja koirat]]* (2001). Nykyään hänet tunnetaan Celia Hodesin roolista televisiosarjassa *[[Weeds]]*, jossa hän on näytellyt vuodesta 2005 alkaen. Hän jätti sarjan vuonna 2010.

Perkinsin äiti Jo Williams on ammatiltaan konserttipianisti ja isä James Perkins maanviljelijä ja kirjailija.

## Yksityiselämä

Perkins oli naimisissa Terry Kinneyn kanssa vuosina 1984–1986. Perkinsillä ja Kinneyllä on yksi yhteinen lapsi. Vuodesta 2000 Perkins on ollut naimisissa Julio Macatin kanssa.

## Filmografia

## Lähteet

## Aiheesta muualla
*
Kiipijäkerttuli

**Kiipijäkerttuli** (*Mniotilta varia*) on pohjoisamerikkalainen varpuslintu, joka pesii maanosan itärannikolla Kanadasta Floridaan. Laji on harvinaistunut ja silmälläpidettävä. Suvusta tunnetaan vain yksi laji.

Kiipijäkerttuli muuttaa talveksi Karibian alueelle ja aina Peruun asti. Lintua tavataan satunnaisesti Britteinsaarilla, lähinnä Irlannissa.

Laji on 13&nbsp;cm pitkä ja painaa 11 grammaa. Se on mustavalkoinen ja siivissä on kaksi valkeaa juovaa. Soidinpukuinen koiras on naarasta selkeämmän värinen. Se syö puunrungoista hyönteisiä ja hämähäkkejä puukiipijän tapaan. Laulu on korkea *vii-sii-vii-sii-vii-sii*, kutsuääni kova *tik*.

## Lähteet
Arizona and California Railroad

**Arizona & California Railroad**  on Yhdysvalloissa Mojaven autiomaassa, Arizonan ja Kalifornian osavaltioissa toimiva *Class III*-luokan rautatie. Rautatien rataverkko on noin 478 kilometrin pituinen, ja se on hankittu 1990-luvun alussa Atchison, Topeka and Santa Fe Railway -yhtiöltä, nykyiseltä BNSF Railwayltä. Yhtiön kotipaikka on Parker, Arizonan ja Kalifornian rajalla. Arizona and California Railroad on osa RailAmerica-konsernia.

## Rataosat
* Cadiz, CA (yhdysliikenneasema BNSF Railwayn kanssa) - Parker, AZ - Matthie, AZ, 306 km.
* Matthie, A - Phoenix, AZ, 92 km, liikennöinti tapahtuu BNSF Railwayn omistamalla radalla.
* Rice, CA - Blythe, CA - Ripley, CA, 80 km. Liikenne tällä radalla on toistaiseksi lakkautettu.

## Aiheesta muualla
* RailAmerica: Arizona and California Railroad
Teuvo Hahl-Marjokorpi

**Teuvo Samuli Hahl-Marjokorpi** (s. 24. heinäkuuta 1930 Heinolan maalaiskunta &ndash; 11. huhtikuuta 2000 Lahti) oli suomalainen pääasiassa Lapin-aiheista kirjoittanut opettaja ja kirjailija.

Hahl-Marjokorpi kävi sahateollisuuskoulun 1951–1952 ja valmistui kansakoulunopettajaksi Raahen seminaarista 1958. Hän toimi äidinkielen opettajana Lahden ammattikoulussa ja hän oli myös Yleisradion selostajana vuodesta 1958 alkaen. Hahl-Marjokorpi teki myös kirjallisuusarvosteluja ja toimi Salpausselän kirjailijoiden puheenjohtajana 1968–1970 sekä 1979–1982.

Innokkaana Lapin-kävijänä tunnettu Hahl-Marjokorpi keräsi noin 700 linnunmunan kokoelman silloin kun munien kerääminen oli vielä laillista. Tämä kokoelma on nykyisin Oulun yliopiston eläinmuseossa.

## Teoksia
*  *Tuulta, tuntureita, taimenta*.  WSOY 1963
*  *Virkistyskalastuksen opas*.  Tekniikan maailma, Helsinki 1966
*  *Pohjois-Norjan kalavesiltä*.  WSOY 1972
*  *Yöauringon maa : tarinoita ihmisistä*.   WSOY 1976
*  *Pohjoiset kalavedet : Ruotsi, Suomi ja Norja*.  WSOY 1979, 2. painos 1980
*  *Lapinturisteja ja yksinkulkijoita*.   WSOY 1981
*  *Jäämeren tarinoita*.   WSOY 1984
*  *Polkuja maailmanlaitaan : valitut tarinat*.   WSOY 1987

## Palkinnot
* J. H. Erkon rahaston kirjoituskilpailu 1959

## Lähteet

* Suomen kirjailijat tietokanta 
* Päijäthämäläisiä kirjailijoita - Teuvo Hahl-Marjokorpi 
* Linnunmunalahjoitus eläinmuseolle
Enola Gay (kappale)

**Enola Gay** on Orchestral Manoeuvres in the Darkin kappale vuodelta 1980. Sen on säveltänyt Andy McCluskey. Kappale kertoo Enola Gay -pommikoneesta, joka pudotti atomipommin Hiroshimaan 6. elokuuta 1945. Kappaleen sanat tuomitsevat atomipommin käytön. 

## Sanat
Kappaleen sanojen tarkoituksena on saada kuuntelija miettimään, oliko atomipommin käyttö Japania vastaan toisen maailmansodan lopussa tarpeen. Sanoissa tulee vahvasti esiin kolme eri käsitettä: *Enola Gay,* joka on B-29 Superfortress-pommikone, joka pudotti atomipommin; koneen nimesi eversti Paul W. Tibbets oman äitinsä mukaan; *Little Boy* oli pudotetun atomipommin kutsumanimi ja kellonaika *8:15,* jolloin atomipommi räjähti Hiroshiman yllä. Pommin räjähdyksen seurauksena monet kellot pysähtyivät, jolloin voitiin puhua *"ajasta joka on aina ollut" ("And that's the time that's always been").*
Tore Torvbråten

**Tore Torvbråten** (s. 28. tammikuuta 1968) on norjalainen curlingpelaaja. Hän saavutti yhdessä Eigil Ramsfjellin, Jan Thoresenin, Stig-Arne Gunnestadin ja Anthon Grimsmon kanssa olympiapronssia Naganon olympialaisista 1998. Hän saavutti kaksi vuotta myöhemmin niin ikään pronssia Lausannen MM-kisoista.

## Lähteet
NForce 790i

**nForce 790i** on Nvidian emolevypiirisarja. Nvidia lanseerasi piirisarjan maaliskuussa 2008. 

Piirisarja tukee Intelin 45 nanometrin valmistustekniikalla tehtäviä kaksi- ja neliytimisiä suorittimia Socket 775 -liitännällä.

Piirisarja tukee Nvidian 3way SLI -tilaa, jonka ansiosta rinnakkain voi liittää jopa kolme näytönohjainta. Piirisarja tukee EPP 2.0 tekniikan avustuksella DDR3-muisteja aina 1&nbsp;000&nbsp;MHz kellotaajuuteen asti (2000 DDR).

Piirisarja tukee kuutta SATA-liitäntää, kahta gigabitin verkko-ohjainta, kymmentä USB 2.0 -porttia, kahta PATA-liitäntää ja HD-ääniominaisuuksia.

Piirisarja tukee kolmea PCI-E ohjainta joista kaksi on PCI-E 2.0 määritelmän mukainen ja yksi 1.1 määritelmän mukainen. Kaikki PCI-E ohjaimet toimivat täydellä X16 siirtonopeudella. MCP piiri tukee yhtä 8x nopeudella ja neljää x1 nopeudella toimivaa PCI-E liitäntää.

Piirisarja tukee 400&nbsp;MHz väylätaajuudella toimivia suorittimia. Neloskellotuksen vuoksi todellinen väylätaajuus on 1600&nbsp;MHz.

Erona edellisen sukupolven nForce 780i piirisarjaan 790i tukee 1600&nbsp;MHz tehollisella kellotaajuudella toimivia suorittimia edellisen sukupolen piirisarjan tukiessa 1333&nbsp;MHz tehollisella kellotaajuudella toimivia suoritimia. 790i tukee myös DDR3 muisteja jota 780i ei tue. 

## Lähteet
Matti Pirinen

**Matti Antero Pirinen** (15. kesäkuuta 1942 Helsinki – 20. helmikuuta 1971 Helsinki) oli suomalainen runoilija.

Pirisen vanhemmat olivat historioitsija Kauko Pirinen ja kirjailija Aale Tynni. Mielenterveysongelmista kärsinyt Pirinen teki 28-vuotiaana itsemurhan hyppäämällä perheensä entisen kotitalon katolta Helsingin Ullanlinnassa.

## Teoksia
* *Kesä rehahti vauhtiin*, runoja. WSOY 1968
* *Tuulen muotoinen*, runoja. WSOY 1972

## Palkinnot
* Arvi Jänneksen palkinto

## Lähteet
Fatuhivanmonarkki

**Fatuhivanmonarkki** (*Pomarea whitneyi*) on äärimmäisen uhanalainen Fatu Hivalla Ranskan Polynesiassa elävä varpuslintu. Laji on saanut tieteellisen nimensä Harry Payne Whitneyn mukaan.

Kooltaan fatuhivanmonarkki on noin 19&nbsp;cm. Aikuinen lintu on väriltään kiiltävän violetinmusta lukuun ottamatta vaaleaa nokkaa. Nuori lintu on vaaleampi ja väritykseltään ruskea. Fatuhivanmonarkin varoitusääni muistuttaa hännälle astutun kissan naukaisua .

Fatuhivanmonarkin elinympäristöä ovat metsät 50–700 metrin korkeudessa. Ravintonaan linnut käyttävät hyönteisiä, hämähäkkejä sekä siemeniä. Fatuhivanmonarkkikanta on pienentynyt 90&nbsp;% 21 vuodessa eli kolmen sukupolven aikana. Vuosituhannen alussa lintuja oli joitakin satoja, vuonna 2017 kannan kooksi arvioitiin enää 33  yksilöä.. Suurin lajiin kohdistuva uhka on saarelle levinneen lintujen munia ja poikasia syövän mustarotan kannan lisääntyminen . Myös kissojen arvellaan jahtaavan lintuja, mitä osoittaa lintujen pyrstösulkien puute.

Suojeluohjelmassa saarelta hävitetään rottia ja villikissoja, ja tarjotaan kissanomistajille ilmaista kotikissojen steriliontia.

## Lähteet
Kauko Aalto

**Kauko Emil Aalto** (14. maaliskuuta 1934 Jämsä – 21. joulukuuta 2023 Mikkeli) oli suomalainen opettaja ja kirjailija.

## Ura ja elämä
Aallon vanhemmat olivat puuseppä Emil Aalto (1897–1964) ja Elli Metsänen (ent. Mehtänen). Hän pääsi ylioppilaaksi Jämsän yhteiskoulusta 1953 ja valmistui kansakoulunopettajaksi Jyväskylän kasvatustieteellisestä korkeakoulusta 1957. Aalto toimi kansakoulunopettajana Pielisjärvellä vuosina 1957–1958, Padasjoella 1965–1966, Vehmersalmella 1958–1967 ja Juvalla vuodesta 1967. Opetustyötä hän jatkoi kirjoittamisen ohella vuoteen 1994 asti. 1980-luvulla hän toimi myös Juvan lukion musiikinopettajana noin neljän vuoden ajan. Aalto kehitti bänditoimintaa ja järjesti musiikki-iltamia. Aalto on säveltänyt lukuisia runojaan laulujen muotoon.

Aalto on kuvannut teoksissaan koulumaailmaa ja sen kautta yksilöä ja yhteiskuntaa. Aalto voitti J. H. Erkon palkinnon runosarjan vuonna 1960. Aalto ja vaimonsa toimivat tällöin opettajina Vehmersalmen Ritoniemessä. 

Helsingin Sanomien *Mies ja myllynkivi* -teoksen kirja-arviossa Aallon kuvattiin kirjoittavan niin katkelmallisesti, että pidemmälle tuskin voi mennä etenemättä eräänlaiseen proosarunokokoelmaan. *Autokausi* oli aforistiikkaa ja pakinointia, joka parhaimmillaan toi kriitikko Harry Forsblomin mieleen Erno Paasilinnan mutta jossa hänen mukaansa liiallisen nerokkuuden väsyttävä vaara on lähellä.

Aalto kirjoitti lehtiin kaunokirjallisia novelleja 1960–70-luvuilla, satunnaisesti kirjallisuusarvosteluja ja Kansan Uutisiin kirjallisuuskritiikkejä. Savon Sanomiin hän kirjoitti kolumneja, pakinoita ja Parnassoon aforismeja. Aalto on ollut perustamassa kolmea kirjoittajayhdistystä: Kuopion Vestäjät ry:tä, Kirja-Varkautta ja Mikkelin kirjoittajia. 1980-luvulla hän piti myös Juvalla laulu- ja kirjallisuuspiirejä. Aalto asui myöhempinä vuosinaan Mikkelissä.

## Teokset
* *Viimeinen oppitunti historiassa*, näytelmä. Jyväskylä 1962
* *Mies ja myllynkivi*, romaani. Tammi 1963
* *Autokausi*, runoja. Tammi 1970
* *Lumikki*, proosarunoelma. Itäkirja, Mikkeli 1972

## Palkinnot
* J. H. Erkon rahaston kirjoituskilpailu 1960

## Kirjallisuutta
* Tiina Aalto: *Emil Aallon kapina. Punaisen tykkimiehen muistelmat 1918–1919*. Helsinki 2005  http://www.tyovaenperinne.fi/tyovaentutkimus/tt2006/kirja_aalto.htm

## Lähteet
* [Museo24.fi: Jämsän alueen kirjailijoita: Kauko Aalto](http://www.museo24.fi/?action=INavigation::viewArticle(6401))
* Pohjoissavolaisen kaunokirjallisuuden bibliografia - Kauko Aalto
* Kauko Aalto Kirjasampo.fi:ssä

### Viitteet
Reijo Lehtinen

**Reijo Antero Lehtinen** (17. huhtikuuta 1929 Helsinki – 8. lokakuuta 2011) oli suomalainen kirjailija.

## Teoksia
* *Sinun nimes kirjoihin*, romaani.  Tammi 1966
* *Kirjan kannet kiinni*.  Tammi 1968
* *Taitekohdassa*.  Tammi 1970
* *Vaihtoparit*, romaani.  Tammi 1976

## Antologiat
* *Ryhmä 66 : Lyriikkaa - proosaa - mielipiteitä*, toimituskunta Matti Paavilainen ym.  Tammi 1966

## Palkinnot
* J. H. Erkon palkinto 1966 (romaanista *Sinun nimes kirjoihin*)

## Lähteet
* Suomen kirjailijat tietokanta 

## Viitteet
Alv Gjestvang

**Alv Gjestvang** (13. syyskuuta 1937 Østre Toten – 26. marraskuuta 2016 Lillehammer) oli norjalainen pikaluistelija.

Gjestvang edusti urallaan Skreia IL:iä, Oslo IL:iä ja Hamar IL:iä. Hänen suurimmat arvokisasaavutuksensa olivat 500 metrin olympiahopea Innsbruckissa 1964 ja -pronssi Cortinassa 1956. Squaw Valleyn 1960 olympialaisissa hän sijoittui päämatkallaan kuudenneksi.

## Lähteet
David Tran

**David Tran** on yhdysvaltalainen pokeriammattilainen.

Kymmenen vuotta sitten pelaamisen aloittanut Tran sijoittui toiseksi World Poker Tourin Borgata Winter Open -turnauksessa tammikuussa 2008. Hän sai kakkostilastaan 737&nbsp;685 dollaria. WSOP:n oheisturnauksissa (Circuit Events) hän on ollut kerran toinen ja kerran kolmas. WSOP:n pääturnauksessa kesällä 2007 Tran sijoittui neljänneksitoista.

Huhtikuussa 2008 David Tranin pokeriuran turnausansiot ylittivät 1,9 miljoonaa dollaria.

## Lähteet

## Aiheesta muualla

*
Vintage Whine

**Vintage Whine** on folk metal -yhtye Skycladin yhdeksäs studioalbumi.

## Kappaleet

#"Kiss My Sweet Brass" (Instrumental) - :31
#"Vintage Whine" - 4:26
#"On with Their Heads!" - 4:51
#"The Silver Cloud's Dark Lining" - 3:21
#"A Well beside the River" - 5:42
#"No Strings Attached" - 4:53
#"Bury Me" - 4:37
#"Cancer of the Heart" - 5:27
#"Little Miss Take" - 3:15
#"Something to Cling To" - 5:00
#"By George" (Instrumental) - 1:46

## Kokoonpano
*Martin Walkyier - Laulu
*Graeme English - Basso, Akustinen kitara
*Steve Ramsey - Kitara, taustalaulu
*George Biddle - Fiddle, Kosketinsoitin ja Piano 
*Kevin Ridley - Kitara ja taustalaulu
*Jay Graham - Rummut, Trumpetti ja taustalaulu
Classix Shape

**Classix Shape** on Skycladin 1999 julkaistu EP-levy. Tulostusvirheestä johtuen levyn oikea kappalejärjestys eroaa kansien mukaisesta järjestyksestä.

## Kappaleet
#
#
#
#
#

## Aiheesta muualla
*
Folkémon

**Folkémon** on Skyclad nimisen folk metal -yhtyeen kymmenes studioalbumi.

## Kappaleet
#"The Great Brain Robbery" - 4:34
#"Think Back and Lie of England" - 4:59
#"Polkageist" - 4:01
#"Crux of the Message" - 4:52
#"The Disenchanted Forest" - 7:10
#"The Antibody Politic" - 3:18
#"When God Logs Off" - 3:09
#"You Lost My Memory" - 5:57
#"Deja-Vu Ain't What It Used to Be" - 5:45
#"Any Old Irony?" - 3:52
#"Swords of a Thousand Men" (Bonus Track) - 2:47

**Swords of a Thousand Men* on cover Tenpole Tudor yhtyeen kappaleesta.

## Kokoonpano

*Martin Walkyier - ääni
*Steve Ramsey - kitara, taustalaulu
*Graeme English - basso, akustinen kitarata, taustalaulu
*George Biddle - viulu, taustalaulu, kosketinsoitin
*Kevin Ridley - kitara
*Jay Graham - rummut, kosketinsoittimet, munniharppu, metsästäjäntorvi, taustalaulu

### Esiintyvät muusikot
*Tirza Abb - metsästäjäntorvi *Polkageist*-kappaleessa
*Averre Graham - tinapilli, englannintorvi
*Fred Purser - Loco-commotion
Poetic Wisdom

**Poetic Wisdom** on Skycladin toinen kokoelma-albumi joka oli rajoitettu kreikkalainen kiertuepainos.

## Kappaleet
#
#
#
#
#
#
#
#
#
#

## Aiheesta muualla
* Poetic Wisdom discogs.com -sivustolla
Jasna Šekarić

**Jasna Šekarić** (s. 17. joulukuuta 1965) on serbialainen pistooliampuja, maailmanmestari ja olympiavoittaja.

Šekarić on moninkertainen olympiamitalisti. Hän voitti ensimmäiset mitalinsa Soulissa 1988 silloisen Jugoslavian joukkueessa. Siellä Šekarić voitti olympiakultaa  10 m ilmapistoolissa ensimmäisenä naisena ja olympiapronssia 25 m urheilupistoolissa. Sitten hän voitti olympiahopeaa 10 m ilmapistoolissa Barcelonassa 1992 (serbi-, montenegrolais- ja makedonialaisurheilijat kilpailivat riippumattomalla joukkueella olympialipun alla), Sydneyssä 2000 (Jugoslavian liittotasavalta eli "tynkä-Jugoslavia") ja Ateenassa 2004 (Serbia ja Montenegro).

Šekarić on voittanut 10 m ilmapistoolissa neljä MM-mitalia, joista kaksi on maailmanmestaruuksia. Sarajevossa 1989 hän voitti ensimmäisen MM-mitalinsa, joka oli hopeaa. Seuraavissa MM-kilpailuissa Moskovassa 1990 Šekarić voitti ensimmäisen maailmanmestaruutensa. Vuoden päästä Stavangarissa hän saavutti MM-joukkuepronssin. Šekarić voitti jälleen MM-kultaa Milanossa 1994.

## Lähteet
*Profiili databaseOlympics.comissa
*ISSF:n tietokanta
Ammunta kesäolympialaisissa 1988 – naisten 10 metrin ilmapistooli

**Naisten [[10 m ilmapistooli]]** ammuttiin Soulin kesäolympialaisissa 21. syyskuuta ensimmäistä kertaa kesäolympialaisissa. MM-kilpailuissa laji on ollut jo vuodesta 1970 asti. Kilpailun voitti Jugoslavian Jasna Šekarić tuloksella 489,5 (389+100,5), joka oli uusi finaalin maailmanennätys.

Peruskilpailussa neuvostoliittolainen Nino Salukvadze ampui uuden maailmanennätyksen 390 ja lähti finaaliin kärjessä pisteen erolla Jasna Šekarićiin. Finaalissa Jasna Šekarić oli tarkempi ja hän voitti olympiakultaa uudella finaalimaailmanennätyksellä 489,5. Nino Salukvadze hävisi 1,6 pistettä ja hänen oli tyytyminen olympiahopeaan. Peruskilpailun jälkeen kolmantena ollut Länsi-Saksan Lieselotte Breker ei saanut finaalin ensimmäistä laukausta liikkeelle ennen ajan umpeutumista, ja hän sai tuloksen 0. Lopputuloksissa Breker putosi 7. sijalle, ja pronssille ampui Marina Dobrantševa, joka hävisi voittajalle 4,3 pistettä. Suomalaisilla ei tässä lajissa ollut edustajaa.

## Peruskilpailu

## Finaali

## Lähteet
* 
*
The Most Gigantic Lying Mouth of All Time

**The Most Gigantic Lying Mouth of All Time** (**TMGLMOAT**) on Radioheadin DVD, joka julkaistiin 1. joulukuuta 2004. Sen ohjasi ja editoi Chris Bran. DVD:llä on kaikki neljä TMGLMOAT:in jaksoa, aikaisemmin julkaisemattomia kappaleita, livevideoita, animaatioita ja yhtyeen haastattelu.

TMGLMOAT:ia piti alun perin näyttää normaalina televisio-ohjelmana tai Radioheadin omalla kanavalla, ja ensimmäiset kolme jaksoa julkaistiinkin Radiohead Television -sivustolla, josta ohjelmat pystyi katsomaan QuickTime-formaatilla. Sivusto oli auki joitakin kuukausia ennen päätöstä julkaista ohjelmat DVD:llä.

Radioheadin levysopimus EMI:n (Parlophone/Capitol) kanssa oli jo täytetty, joten DVD julkaistiin omakustanteena. Sitä myytiin yhtyeen omilla sivuilla ja tietyissä kaupoissa.

## "Kappaleet"
### Osa 1
# The Cat Girl (Ebba Erikzon)
# The Slave (James Field)
# When An Angel Tries to Sell You Something (Rick Hind ja Ajit N. Rao)
# Skyscape (Vernie Yeung)
# Sit down. Stand up. (Ed Holdsworth)

### Osa 2
# Lament (Cath Elliot)
# The Big Switch (Chris Levitus)
# The Scream (Paulo Neves)
# Inside of My Head (Ashley Dean)
# De Tripas Y Corazon (Juan Pablo Etcheverry)

### Osa 3
# Listen To Me Wandsworth Road (Ebba Erikzon)
# Hypnogoga (Louise Wilde)
# and murders of crows (Paul Rains)
# Freak Juice Commercial (Rick Hind and Ajit N. Rao)
# "Running" (Hannah Wise)
# Push Pulk / Spinning Plates (Johnny Hardstaff)

### Osa 4
# Dog Interface (Juan Pablo Etcheverry)
# HYTTE (Gary Carpenter)
# Momenum (Camella Kirk)
# Chickenbomb (Vernie Yeung)
# Welcome to My Lupine Hell (Ashley Dean)
# The Homeland Hodown (Jason Archer and Paul Beck)
# I Might Be Wrong (Sophie Muller)
# The National Anthem (Mike Mills)

## Aiheesta muualla
* Vapour Brothers
Another Fine Mess

**Another Fine Mess** on Skycladin ensimmäinen livealbumi. Kappaleet 1-8 nauhoitettiin Dynamossa 1995. Kappaleet 9-12 ovat Outrageous Fourtunes EP:ltä.

## Kappaleet
#
#
#
#
#
#
#
#
#
#
#
#

## Aiheesta muualla
* Another Fine Mess discogs.com -sivustolla
Swords of a Thousand Men

**Swords of a Thousand Men** on englantilaisen Skyclad-yhtyeen singlejulkaisu. Se sisältää kaksi cover-versiota Tenpole Tudorin kappaleesta *Swords of a Thousand Men*. Tenpole Tudor itse on mukana toisella Skycladin covereista.

## Kappaleet

#"Swords of a Thousand Men" (mukana Tenpole Tudor) *02:53* 
#"Swords of a Thousand Men" *02:52* 
#"The Widdershins Jig" (2001 Mix) *03:09*
A Night of Triumph

__NOTOC__
**A Night of Triumph** on Kanadalaisen hard rock -yhtye Triumphin live albumi ja DVD. Konsertti nauhoitettiin 16. tammikuuta 1987 Halifaxin Metro Centressä Nova Scotiassa Triumphin *[[The Sport of Kings|Sport of Kingsin]] kiertueella*. DVD sisälsi myös videon kappaleesta "Just One Night" ja live esityksen kappaleesta "When the Lights Go Down" bändin US Festival esiintymiseltä vuodelta 1983, joka oli julkaistu 2003 nimellä *[[Live at the US Festival]]*.
	
## Kappaleet
# Intro
# Tears in the Rain
# Somebody’s Out There
# Allied Forces
# Lay it on the Line
# Midsummer’s Daydream
# Follow Your Heart
# Take a Stand (with Gil Moore drum solo)
# Magic Power
# Rock ’n’ Roll Machine
# Spellbound
# Rocky Mountain Way
# Fight the Good Fight

## Kokoonpano
* Rik Emmett – kitara, laulu
* Gil Moore – rummut, laulu
* Mike Levine – bassokitara, koskettimet taustalulu
* Rick Santers – koskettimet, kitara, taustalaulu

## Arvostelut
* Sea of Tranquility: 

## Lähteet
Olena Kostevytš

**Olena Dmytrivna Kostevytš** (, s. 14. huhtikuuta 1985 Habarovsk) on ukrainalainen pistooliampuja, maailmanmestari ja olympiavoittaja.

Kostevytš voitti olympialaisissa Ateenassa 2004 olympiakultaa 10 m ilmapistoolissa. Hänellä on myös maailmanmestaruus samasta lajista Lahdesta 2002. Kostevytš sijoittui pronssille Lontoon olympialaisissa 2012. Hän hävisi uusintalaukauksilla hopeasijan ranskalaiselle Céline Gobervillelle. Lontoossa Kostevytš sai pronssimitalin myös 25 metrin pistooliammunnasta. Tokion olympialaisissa 2020 hän voitti yhdessä Oleh Omeltšukin kanssa pronssia sekajoukkueen ilmapistoolikilpailussa.

## Lähteet
* Profiili ISSF Newssissä 
* ISSF:n tietokanta

### Viitteet
Alphonsus

**Alphonsus** on Maasta katsoen melko keskellä Kuuta sijaitseva leveä kraatteri. Se on suureksi osaksi jähmettyneen laavan täyttämä. Kraatterin leveys 110,54 km, syvyys 2,7 km. kraatterilla on anortosiittikivestä koostuva keskushuippu, jota kutsutaan nimellä *Alfa Alphonsus*. Kraatterin sisällä on tuliperäistä alkuperää olevia halkeamia, "rillejä", ja joitakin tumman kehän ympäröimiä kraattereita, joita arvellaan sammuneiksi tulivuoriksi. Kraatterin sisällä on myös muutaman kilometrin läpimittaisia meteoriittikraattereita.

Kraatterin koordinaatit ovat noin 13,4°S, 2,8°W. Miehittämätön Yhdysvaltojen Ranger 9-luotain syöksyi kraatteriin 1960-luvulla. Se lähetti kuvaa sisällä olevista pienistä kraattereista ennen iskeytymistään Kuun pintaan. Tuolloin pehmeä laskeutuminen ei vielä ollut mahdollinen.

Alphonsus-kraatterissa on väitetty monesti näkyneen niin sanottuja TLP-ilmiöitä, jotka ovat esim. Kuussa esiintyviä tunnistamattomia valoja, värinmuutoksia tai utuisuuksia. Niistä tunnetuin on venäläisen Nikolai A. Kozyrevin vuonna 1958 kraatterissa näkemä utuinen pilvi. Pilvessä oli spektrimittausten mukaan hiiltä. Kozyrevin mielestä se oli merkki kraatterin alueella vieläkin jatkuvasta tulivuoritoiminnasta. Myöhemmät tutkimukset eivät ole väitettä tukeneet. Hieman aiemmin, 26. lokakuuta 1956, Dinsmore Alter oli havainnut Alphonsuksen halkeamissa utua.

## Lähteet

## Aiheesta muualla
LTP

**LTP** voi tarkoittaa seuraavia asioita:

*Kestokorostuminen, , lyh. LTP
*Kuun lyhytkestoiset ilmiöt, , *lunar transient phenomenon*; lyh. TLP, LTP
*Lahden Työväen Palloilijat, suomalainen urheiluseura
Johanna Koivu

**Johanna Koivu** (s. 1974) on suomalainen viulisti, TV-juontaja ja näyttelijä. Hän on suorittanut Lontoossa teatteritaiteessa maisterintutkinnon.

Koivu soitti vuosina 1999–2016 Elonkerjuu-yhtyeen (vuoteen 2011 asti Lauri Tähkä & Elonkerjuu) viulistina. Hän on kotoisin Teuvalta kuten Lauri Tähkä ja Simo Rallikin.

Koivu myös laulaa ja soittaa harmonia. Kesällä 2011 hän esitti toisen pääosan Valkeakosken kesäteatterin näytelmässä *Kuin helminauhaa*. Syyskuussa 2012 Koivu aloitti juontamisen MTV3:n *Sing along* -viihdeohjelmassa.

2018 ''Seiska''-lehti uutisoi Johannan olevan menossa naimisiin TV-juontaja Antti Liinpään kanssa.

Muusikkouran jälkeen Koivu on toiminut tanssi-liiketerapiamenetelmien ohjaajaana Oloni-klinikalla Helsingissä. Lisäksi Koivu tuottaa videosisältöjä sosiaaliseen mediaan sekä käsikirjoittaa ja tuottaa omaa KoivuTV-hyvinvointimediaa. 

## Lähteet
Luke Benward

**Luke Benward** (s. 12. toukokuuta 1995 Franklin, Tennessee, Yhdysvallat) on yhdysvaltalainen näyttelijä ja laulaja. Hän on esiintynyt muun muassa elokuvissa *[[Paistetut madot ja kuinka niitä syödään]]* (2006) ja *[[Minutemen (vuoden 2008 elokuva)|Minutemen]]* (2008).

Benward syntyi Franklinissa, Tennesseen osavaltiossa. Hänen isänsä Aaron Benward ja isoisänsä Jeoffrey Benward ovat molemmat kristilliseen musiikkiin keskittyneitä muusikkoja. Benwardin äiti Kenda on toiminut näyttelijänä, mallina ja näyttelemisen opettajana.

Luke Benwardin näyttelijänura alkoi vuonna 2002 sivuosalla Randall Wallacen sotaelokuvassa *[[Olimme sotilaita]]*. Samana vuonna hän esiintyi Martina McBriden musiikkivideolla ”Concrete Angel”. Vuonna 2006 Benward sai pääosan elokuvassa *[[Paistetut madot ja kuinka niitä syödään]]*. Thomas Rockwellin lastenkirjaan perustuva elokuva palkittiin Young Artist -palkinnolla parhaasta näyttelijäkaartista. Vuonna 2008 Benward näytteli Charlie Tuttlea, yhtä päähenkilöistä, Disney Channelin elokuvassa *[[Minutemen (vuoden 2008 elokuva)|Minutemen]]*.

Benward on esiintynyt myös muun muassa McDonald’sin, American Expressin ja Nintendon mainoksissa. Vuonna 2009 julkaistiin hänen ensimmäinen musiikkialbuminsa, viisi kappaletta sisältävä *Let Your Love Out* -EP. Sen on kustantanut In Crowd Productions.

## Filmografia

## Lähteet

## Aiheesta muualla
* Luke Benwardin viralliset kotisivut 
*
Haukiputaan vaakuna

**Haukiputaan vaakuna** oli Haukiputaan kunnan tunnus. Sen on suunnitellut heraldikko Olof Eriksson, ja se vahvistettiin käyttöön 11. helmikuuta 1952.

Vaakunan selitys on ”sinisessä kentässä alakkain kolme uivaa hopeahaukea, joiden varukset punaiset, alapuolella sahakoroinen hopeatyviö”. Hauet viittaavat paikkakunnan nimeen ja vaakunan sahakoro paikkakunnalla vahvasti vaikuttaneeseen sahateollisuuteen – kunnan ensimmäinen suursaha Maunun saha perustettiin jo vuonna 1863.

Vaakuna jäi epäviralliseksi kotiseutuvaakunaksi 2013, kun Haukipudas, Kiiminki, Oulunsalo ja Yli-Ii liittyivät Oulun kaupunkiin.

## Lähteet
*
Irrelevanttiusteoreema

**Irrelevanttiusteoreema** on yritysrahoituksen teorian keskeisiä käsitteitä, joka tunnetaan myös *Modigliani-Millerin irrelevanttiusteoreemana*. Teoreeman mukaan rahoitettavan projektin arvo ei riipu siitä, miten se rahoitetaan. Rahoitusmuotojen käyttö ei myöskään vaikuta siihen, mitä toimintaa yrityksen kannattaa harjoittaa. Rahoitusrakenne on siis pohjimmiltaan merkityksetön, irrelevantti. 

Perusajatus on pohjimmiltaan helppo ymmärtää. Yrityksen taloudellinen tuotos ennen rahoituskustannuksia jaetaan luotottajien ja osakkeenomistajien kesken. Suotuisissa oloissa omistajien saamat voitot kasvavat, mutta luotottajat saavat sekä lainasumman että korot ilman mitään lisiä. Vaikeuksien koittaessa omistajat eivät saa edes sijoituksiaan takaisin. Joka tapauksessa omistajat ja velkojat jakavat keskenään ylijäämää, joka muodostuu tuotoksen myynnistä saatujen tulojen ja toiminnan kulujen (palkat, toimitilojen vuokrat, raaka-aineiden hinnat ym) erotuksena. Irrelevanttiusteoreema on voimassa vain, jos tietyt olettamukset ovat voimassa. Näitä olettamuksia ovat:

# Verojärjestelmä ei suosi mitään rahoitusmuotoa. Useimmat todellisen elämän verojärjestelmät suosivat velkarahoitusta: yritys voi vähentää maksamansa korot verotettavasta tuloksesta mutta ei omistajillé maksettuja osinkoja. 
# Konkurssikustannuksia ei ole: jos yrityksen varat ovat velkoja pienemmät, varallisuutta ei tuhoudu esimerkiksi sen takia, että yrityksen omaisuus myydään pakkohuutokaupalla todellista arvoa alemmalla hinnalla. 
# Kaikki mahdolliset rahoittajat ovat yhtä hyvin asioista perillä - esimerkiksi osakkeenomistajilla ei ole mitään tiedon saantiin liittyvää etulyöntiasemaa.
Christian Schenk

**Christian Schenk** (s. 9. helmikuuta 1965) on saksalainen kymmenottelija. Hän voitti ainoana olympiamitalinaan kultaa Soulissa 1988. Hän ylsi lisäksi pronssille vuoden 1991 maailmanmestaruuskilpailuissa, kuten myös vuoden 1990 EM-kilpailuissa. 

Schenkin ensimmäiset arvokisat olivat vuoden 1987 MM-kisat, joissa hän sijoittui viidenneksi. Vuoden 1992 kesäolympialaisiin Schenk estyi osallistumasta ja maailmanmestaruuskilpailuissa 1993 hän jäi neljännelle sijalle. Hän teki samana vuonna myös ennätyksensä: 8500 pistettä.

Schenk oli viimeisiä huippu-urheilijoita, joka käytti korkeushypyssä kierähdystyyliä. Olympiakultaa voittaessaan hän hyppäsi peräti 227. Tuolloin Schenk oli tasan kaksi metriä pitkä ja painoi 92 kg, ammatiltaan hän oli lääketieteen opiskelija.

Schenk tunnusti vuonna 2018 ilmestyneessä elämäkerrassaan käyttäneensä urallaan anabolisia steroideja, Kansainvälinen olympiakomitea ilmoitti pitävänsä tapausta vanhentuneena ja suhtautuvansa vapaaehtoiseen tunnustukseen myönteisesti.

## Lähteet
Benno Moiseiwitsch

**Benno Moiseiwitsch** (, Benno Moisejevitš; 22. helmikuuta 1890 Odessa, Venäjän keisarikunta – 9. huhtikuuta 1963 Lontoo, Englanti) oli ukrainalaissyntyinen brittiläinen pianisti. Moiseiwitsch aloitti piano-opintonsa seitsemän vuoden iässä Odessan musiikkiakatemiassa. Lahjakas oppilas eteni nopeasti ja voitti yhdeksänvuotiaana Anton Rubinstein -palkinnon. Myöhemmin Moiseiwitsch opiskeli Theodor Leschetizkyn oppilaana Wienissä. Ensiesiintymisensä hän suoritti vuonna 1909 ja Amerikan-debyyttinsä 1919. Moiseiwitsch asui loppuelämänsä emigranttina Englannissa. Hän sai Britannian kansalaisuuden vuonna 1937.

## Lähteet
Eratosthenes (Kuun kraatteri)

**Eratosthenes** on 58,77 km läpimittainen kraatteri Kuussa. Se on suhteellisen lähellä Kopernikus-kraatteria.

Eratostheneen syvyys on 3,6 km. Se on pyöreä, siinä on keskushuippuja ja porrasmaisen sisäreunat, muttei sädeviiruja. Koperninuksen sädeviiruja kulkee kraatterin kautta. Vuonna 1924 astronomi William H. Pickering havaitsi tummia juovia, jotka vaihtelivat säännöllisesti päivän mukaan. Hän esitti ajatuksen, että ne voisivat olla matomaista elämää Kuussa. Ajatus herätti aikalaisissa jonkin verran huomiota.
Koordinaatit 14,5° N; 11,3° W, sijainti Apenniinien länsipään lähellä Mare Imbriumin ja Sinus Aestuumin tummien laavatasankojen välissä.

## Lähteet

## Aiheesta muualla
Joan Tate

**Joan Tate** (23. syyskuuta 1922 – 6. kesäkuuta 2000) oli tuottelias kääntäjä, joka käänsi monen kuuluisan ruotsalaisen kirjailijan kirjoja ruotsista englantiin, esimerkiksi Astrid Lindgrenin, Ingmar Bergmanin, Britt Eklandin, Kerstin Ekmanin, P C Jersildin ja Agneta Pleijelin kirjoja. Hän käänsi myös suomenruotsalaisen Monika Fagerholmin ja Annika Idströmin kirjoja. Ruotsinnosten lisäksi hän myös käänsi kirjoja norjasta ja tanskasta. Yhteensä hän käänsi noin 200&nbsp;kirjaa uransa aikana.

## Lähteet

## Aiheesta muualla
*Kuolinilmoitus ja lyhyt elämäkerta